নৌ স্থাপত্য
নৌ স্থাপত্য বা নৌ প্রকৌশল হল এমন একটি প্রকৌশল যেখানে যান্ত্রিক, বৈদ্যুতিক, ইলেকট্রনিক, সফটওয়্যার এবং সুরক্ষা প্রকৌশল উপাদান গুলোকে শৃঙ্খলাবদ্ধ করা হয় এবং প্রকৌশল নকশা প্রক্রিয়া, জাহাজ নির্মাণ, রক্ষণাবেক্ষণ, এবং সামুদ্রিক জাহাজ এবং কাঠামো পরিচালনার ক্ষেত্রে প্রয়োগ করা হয়। নেভাল আর্কিটেকচারে সামুদ্রিক যানের আয়ুর সমস্ত পর্যায়ে মৌলিক এবং ফলিত গবেষণা, নকশা, উন্নয়ন, নকশা মূল্যায়ন (শ্রেণিবিন্যাস) এবং গণনা জড়িত। জাহাজের প্রাথমিক নকশা, বিশদ নকশা, নির্মাণ, পরীক্ষণ, নির্বাহন এবং রক্ষণাবেক্ষণ, লঞ্চিং এবং ড্রাই ডকিং হল এর প্রধান ক্রিয়াকলাপ। জাহাজগুলি সংশোধন (রূপান্তর, পুনর্নির্মাণ, আধুনিকায়ন বা মেরামতের মাধ্যমে ) করার জন্য শিপ ডিজাইনের গণনা গুলো প্রয়োজনীয়। নেভাল আর্কিটেকচারে সুরক্ষা বিধিমালা এবং ক্ষতি- নিয়ন্ত্রণের বিধি প্রণয়ন এবং বিধিবদ্ধ এবং অবিধিবদ্ধ প্রয়োজনীয়তা পূরণের জন্য শিপ ডিজাইনের অনুমোদন এবং প্রমাণপত্র ইত্যাদি জড়িত।